**Választási tájékoztatás Hévíz Helyi Választási Iroda**

**2022. évi Országgyűlési választás és Országos népszavazás**

A választáson működő **szavazatszámláló bizottságok** a választópolgárok független, kizárólag a törvénynek alárendelt szervei, amelyeknek elsődleges feladata a **szavazás levezetése**, a szavazóköri választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása. A szavazatszámláló bizottságok a képviselő-testület által választott és a jelöltek, jelölő szervezetek által delegált tagokból állnak. A tagok jogai és kötelezettségei azonosak.

A **választási irodák** ellátják a választás **előkészítéséve**l, lebonyolításával kapcsolatos szervezési feladatokat, gondoskodnak a tájékoztatásról, biztosítják a választási bizottságok működésének és a szavazás lebonyolításának tárgyi és technikai feltételeit.

**Milyen feltételekkel lehet szavazni:** A szavazóhelyiségben az a választópolgár szavazhat, aki a névjegyzékben szerepel. A választópolgárnak igazolnia kell személyazonosságát (érvényes személyazonosító igazolvánnyal, útlevéllel vagy vezetői engedéllyel), valamint a lakcímét vagy személyi azonosítóját (pl. lakcímkártyával). A választópolgár a fentiek után megkapja a lebélyegzett szavazólapokat, az átvételt a névjegyzék aláírásával igazolja. Egy névjegyzék lesz, azonban azt két helyen kell aláírni. Külön rovat van a népszavazásra és külön rovat szolgál az országgyűlési választásra. Nem kötelező mindkét választáson részt venni. Aki csak az egyik választáson akar részt venni, annak lehetősége van erre. Ebben az esetben csak a választott szavazólapokat kapja meg, és a névjegyzéket is csak egy helyen kell aláírnia.

**Lejárt érvényességű okmányokkal lehet-e szavazni?** A lejárt érvényességű okmányokkal rendelkezők nem szavazhatnak, őket a szavazatszámláló bizottság köteles visszautasítani. A szavazásra abban az esetben sincs mód, ha a választópolgárt a bizottság tagja vagy tagjai személyesen ismerik, és a névjegyzéken is szerepel. Ezért fontos, hogy a választópolgárok a szavazás napja előtt vizsgálják meg okmányaik érvényességét, és időben gondoskodjanak az érvényes dokumentumok beszerzéséről. A **veszélyhelyzetre vonatkozó szabályozás** az alábbi rendelkezéseket tartalmazza: **ÉRVÉNYES** a személyazonosító igazolvány, a vezetői engedély, illetve az útlevél, ha az érvényességi ideje: 2020. március 11. és 2022. május 31. közötti (ideértve a március 11-én és május 31-én lejárt okmányokat is).

**Szavazni 2022. április 3-án** (vasárnap) **reggel 6 és este 19 óra között lehet.** A 19 órakor sorban álló választópolgárok még szavazhatnak. 19 óra után már nem lehet beállni a sorba.

**Melyik szavazókörben szavazhatok:** A postán megküldött választási értesítő tartalmazza a szavazókör pontos címét. A szavazókörök jegyzéke:

001. szavazókör (8380 Hévíz, Kossuth L. u. 2. Illyés Gyula Általános Iskola fsz. 43. terem), fogadja az átjelentkezéssel szavazókat is.

002. szavazókör (8380 Hévíz, Sugár u. 7. Brunszvik Teréz Napközi Otthonos Óvoda)

003. szavazókör (8380 Hévíz, Kossuth L. u. 2. Illyés Gyula Általános Iskola fsz. 1. terem)

004. szavazókör (8380 Hévíz, Attila u. 123. Egregyi Múzeum Hévíz, Attila u. 123.)

005. szavazókör (8380 Hévíz, Kossuth L. u. 2. Illyés Gyula Általános Iskola fsz. 2. terem)

**Hogyan adható le a szavazat:** Érvényesen szavazni csak a szavazólapon szereplő **jelöltre**, és **listára** lehet. A felsorolt jelöltek, listák közül **csak egyet lehet választani**, több választás esetén a szavazat érvénytelen lesz. Érvényesen szavazni a jelölt neve melletti, illetve a lista neve feletti körbe tollal írt két, egymást metsző vonallal lehet (X vagy +). Az országos népszavazás szavazólapjána négy kérdés egy szavazólapon fog szerepelni. A **népszavazáson választópolgár dönt, hogy hány kérdésre kíván szavazni**. A szavazólapot a kitöltést követően borítékba kell helyezni, és a borítékot a szavazóurnába kell dobni. Az országgyűlési és a népszavazási szavazólapot is egy borítékba kell tenni. A szavazólap borítékba tétele belföldi szavazásnál – az átjelentkezés kivételével – nem kötelező.  Átjelentkezéssel szavazó választópolgár a szavazólapot a kitöltést követően zöld borítékba helyezi és lezárja, s ezt követően az urnába dobja. Csak a lezárt borítékban elhelyezett szavazólap érvényes. A választópolgár átjelentkezés esetén zöld színű borítékot kap. Ha a választópolgár a szavazólap urnába dobása előtt jelzi, hogy a szavazólap **kitöltését elrontotta**, a rontott szavazólapot a szavazatszámláló bizottság bevonja, egy külön e célra szolgáló borítékba helyezi, és a rontott szavazólap helyett új szavazólapot ad ki. Egy választópolgár rontás miatt csak egyszer kérhet új szavazólapot.

**Hogyan és mikor tudok átjelentkezni egy másik szavazókörbe az országgyűlési választások idején:** Az átjelentkezési kérelmet azok nyújthatják be, akik a szavazás napján Magyarországon, de a lakóhelyüktől eltérő helyen kívánnak szavazni, és szerepelnek a szavazóköri névjegyzékben. A kérelmet a választópolgár lakcíme szerint illetékes helyi választási irodában (de személyes ügyintézés esetén a bejelentett tartózkodási hely szerinti helyi választási irodában is), vagy [elektronikusan](https://mo.hu/szuf_fooldal#ugyleiras,8add3a0a-d8b6-4eaa-84f1-fe0437fec15a%2Catjelentkezes_az_orszaggyulesi_valasztason_es_orszagos_nepszavazason) lehet intézni. Az átjelentkezésre irányuló kérelemnek a helyi választási irodához levélben vagy ügyfélkapus azonosítás nélkül interneten legkésőbb **2022. március 25-én 16 óráig** kell megérkeznie. A beadott kérelmeket a választási szervek mindkét választásra figyelembe veszik. A helyi választási iroda közvetlenül felveszi a választópolgárt az érintett szavazókör névjegyzékébe. Fontos, hogy átjelentkezéskor is a lakóhely szerinti jelöltekre lehet szavazni!

**Ki igényelhet mozgóurnát, és hogyan:** Azok a választópolgárok igényelhetnek mozgóurnát, akik nem tudnak elmenni a szavazóhelyiségbe: egészségi állapotuk (illetve fogyatékosságuk) miatt, azonban a szavazóköri névjegyzékben szerepelnek.Aki a mozgóurnát más indokkal (pl. kényelmi szempontok, vagy munkavégzés miatt) kéri, annak a kérését a helyi választási iroda, illetve a szavazatszámláló bizottság elutasítja.Mozgóurnával való szavazás esetén a szavazatszámláló bizottság két tagja a szavazás napján felkeresi a választópolgárt az általa megadott címen (pl. kórházban). A mozgóurna iránti kérelmet a helyi választási irodához levélben vagy ügyfélkapus azonosítás nélkül interneten legkésőbb 2022. március 30-án 16 óráig,személyesen, 2022. április 1-jén 16 óráig, vagy ügyfélkapus azonosítással interneten a szavazás napján 12 óráig. Az illetékes szavazatszámláló bizottsághoz meghatalmazott útján vagy meghatalmazással nem rendelkező személy általi kézbesítéssel a szavazás napján legkésőbb 12 óráigkell benyújtani.Ha a választópolgár a szavazás napján a lakóhelyétől eltérő településen – vagy ugyanazon a településen, de másik szavazókör területén – tartózkodik, erre a címre is igényelhet mozgóurnát. Ebben az esetben – ha korábban még nem kérte az átjelentkezést – a mozgóurna kérelem egyben átjelentkezési kérelem is.Fontos, hogy aki mozgóurnát kért, a szavazókörben „hagyományos módon” nem szavazhat, kizárólag mozgóurnával!A mozgóurna iránti kérelem visszavonása esetén a választópolgárt – eltérő nyilatkozata hiányában – a lakcíme szerinti szavazókör névjegyzékébe kell felvenni.

A Hévíz Helyi Választási Iroda vezetője dr. Tüske Róbert jegyző. A HVI ügyintézési elérhetősége 8380 Hévíz, Kossuth u. 1.**,** telefon:83-500-800 **/** 83-500-822 / 83-500-880e-mail cím:szervezes@hevizph.hunévjegyzék ügyintézés a 106-os szobában történik.

További információk a honlapon: <https://vtr.valasztas.hu/ogy2022> található vagy Hévíz Helyi Választási Irodától kérhető.